**Афінскі нацыянальны тэхнічны універсітэт** (грэч. Εθνικό Μετσόβιο Πολυτεχνείο), часта назву скарачаюць да **Афінская палітэхніка**, або **Політэхніён** — адна з найстарэйшых і самых прэстыжных вышэйшых навучальных устаноў Грэцыі. Першапачаткова насіў таксама імя *Метсовіён*, паколькі мецэнаты, на сродкі якіх быў пабудаваны і абсталяваны універсітэт — Георгіяс Авероф, Нікалаас Стурнарыс, Алена і Міхаліс Тосітс — паходзілі з Мецова ў Эпіры (ном Яніна).

Гісторыя
--------

Асноўны артыкул: **Паўстанне ў Афінскім Політэхнічным універсітэце**
Універсітэт быў заснаваны каралеўскім указам ад 31 снежня 1836 (па старому стылю; па новаму стылю — 12 студзеня 1837) як Каралеўская школа мастацтваў. Спачатку яна функцыянавала як адзінка ў складзе вучылішча па падрыхтоўцы рамеснікаў, будаўнікоў, прычым толькі ў выхадныя і святочныя дні. У 1840 годзе, дзякуючы павелічэнню папулярнасці школы і пазітыўным зменам сацыяльна-эканамічных умоў у новай дзяржаве, Каралеўская школа мастацтваў была ператворана ў штодзённую тэхнічную школу, працуючы сумесна з нядзельнай школай. Быў пашыраны круг курсаў, а сама навучальная ўстанова атрымала ўласнае асобнае збудаванне ў Пірэі.

Від на адзін з кампусаў універсітэта
У 1843 была праведзенаа рэструктурызацыя, і на базе школы стварылі тры аддзяленні: Нядзельнае прафесійна-тэхнічнае вучылішча, Штодзённае вучылішча і зусім новае падраздзяленне Вышэйшая школа выяўленчага мастацтва. Апошняе, пасля пераназванае ў Вучылішча прамысловых і выяўленчых мастацтваў, імкліва развівалася і пасля сфармавала базіс вышэйшай навучальнай установы — інстытута.

У 1873 годзе інстытут атрымаў новы студэнтскі гарадок у раёне Афін Патысія, збудаваны пры фінансавай падтрымцы грэцкіх мецэнатаў з Мецова. З тых часоў студэнты і жыхары горада неафіцыйна называлі інстытут Нацыянальная палітэхніка Мецова. У 1887 годзе інстытут быў падзелены на тры факультэта тэхнічнай накіраванасці: будаўнічы, архітэктурны і машынабудавання.

У 1917 годзе інстытут быў рэарганізаваны спецыяльным законам Грэчаскага парламента ў *Вышэйшую школу грамадзянскіх інжынераў, механікаў і электратэхнікаў, інжынераў-хімікаў і архітэктараў*. У 1923 годзе выпускнікі школы сфармавалі аснову Тэхнічнай палаты Грэцыі — прафесійнай арганізацыі, якая выступала ў якасці афіцыйнага тэхнічнага кансультанта грэчаскай дзяржавы і несла адказнасць за прысуджэнне прафесійных ліцэнзій для ўсіх практыкуючых інжынераў у Грэцыі.

Найбольш важнай падзеяй у жыцці Афінскай політэхнікі застаюцца падзеі лістапада 1973 года, якія сталі першым крокам на шляху да звяржэння ў Грэцыі ваеннай дыктатуры «чорных палкоўнікаў». 14, 15 і 16 лістапада 1973 года студэнты забарыкадаваліся ў галоўным корпусе ўніверсітэта, перадаючы радыёперадачы, у якіх заклікалі жыхароў сталіцы да паўстання. На вечар 17 лістапада рэжым не мог стрымліваць беспарадкі, урад краіны аддаў загад ваеннай паліцыі задушыць студэнцкае паўстанне. Перад галоўным корпусам сталі танкі, адзін з якіх зламаў галоўныя вароты, пасля чаго пачаўся штурм. Каля 28 студэнтаў былі забітыя ў ходзе інцыдэнту, паўстанне ў выніку было задушана, але стабільнасць рэжыму была падарваная.

Факультэты
----------

Нацыянальны тэхнічны універсітэт у Афінах дзеліцца на дзевяць акадэмічных факультэтаў (грэч. σχολέςσχολές), якія ў сваю чаргу дзеляцца на 33 кафедры (грэч. τομείςτομείς).

Від на механічны факультэт
* Электратэхнікі і кампьютарных навук
* Грамадзянскай інжынерыі
* Механічны
* Архітэктурны
* Хімічны
* Геадэзіі і землеўпарадкавання Архівавана 16 верасня 2010.
* Шахтабудавання і металургіі
* Ваенна-марскога суднабудавання
* Прыкладной матэматыкі і фізікі

Кампус універсітэта
-------------------

* Лабараторыя будаўніцтваЛабараторыя будаўніцтва
* Лабараторыя работ у гаваняхЛабараторыя работ у гаванях
* Новы корпус для электратэхнікаўНовы корпус для электратэхнікаў

Зноскі
------

1. ↑  Ιστορία(нявызн.)(недаступная спасылка).  NTUA.gr. Архівавана з першакрыніцы 22 ліпеня 2012. Праверана 3 мая 2017.
2. ↑  General Information **(нявызн.)**(недаступная спасылка).  NTUA.gr. Архівавана з першакрыніцы 22 ліпеня 2012. Праверана 3 мая 2017.
3. 1 2  Ιστορία Архівавана 2 мая 2012.
4. ↑  History Архівавана 1 красавіка 2009.
5. ↑  NTUA Schools **(нявызн.)**(недаступная спасылка).  NTUA.gr. Архівавана з першакрыніцы 22 ліпеня 2012. Праверана 28 студзеня 2009.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Афінскі політэхнічны ўніверсітэт
* Афіцыйная старонка універсітэта
* Цэнтральная бібліятэка
* NOC Network Management Center
* Карты і малюнкі кампусаў
* LTCP Архівавана 29 лютага 2000. Lavrion Technological and Cultural Park

|  |  |
| --- | --- |
| ⚙️   У сацыяльных сетках | Facebook · Твітэр |
| 

| Нарматыўны кантроль |
| --- |
| BNE: XX240075 · GND: 55537-X · ISNI: 0000 0001 2185 9808 · LCCN: n84213582, n79074500 · Microsoft: 174458059 · NKC: ko2016912061 · NUKAT: n2005055307 · SUDOC: 164017623 · VIAF: 151865579 · ULAN: 500306496 |

 |

| ⛭Вышэйшыя навучальныя ўстановы Грэцыі |
| --- |
| Афіны і Атыка | 
* Афінская школа прыгожых мастацтваў
* Афінскі політэхнічны ўніверсітэт
* Афінскі сельскагаспадарны ўніверсітэт
* Афінскі ўніверсітэт
* Афінскі эканамічны ўніверсітэт
* Вышэйшая школа педагагічнай і тэхналагічнай адукацыі
* Пантэонскі ўніверсітэт сацыяльных і палітычных навук
* Пірэйскі ўніверсітэт
* Універсітэт Заходняй Атыкі
* Універсітэт імя Харакапаса

 | Герб Грэцыі |
| Македонія і Фракія | 
* Заходне-Македонскі ўніверсітэт
* Македонскі ўніверсітэт
* Міжнародны грэчаскі ўніверсітэт
* Універсітэт Арыстоцеля ў Салоніках
* Фракійскі ўніверсітэт імя Дэмакрыта

 |
| Пелапанес | 
* Грэчаскі адкрыты ўніверсітэт
* Патрыйскі ўніверсітэт
* Пелапанескі ўніверсітэт

 |
| Эпір і Фесалія | 
* Фесалійскі ўніверсітэт
* Янінскі ўніверсітэт

 |
| Крыт | 
* Грэчаскі міжземнаморскі ўніверсітэт
* Крыцкі політэхнічны ўніверсітэт
* Крыцкі ўніверсітэт

 |
| Іанічныя і Эгейскія астравы | 
* Іанічны ўніверсітэт
* Эгейскі ўніверсітэт

 |
| Ведамственныя ВНУ | 
* Ваенная школа афіцэраў
* Грэчаская ваенна-марская акадэмія
* Грэчаская ваенна-паветраная акадэмія
* Грэчаская ваенная акадэмія
* Грэчаская школа афіцэраў берагавой аховы
* Грэчаская школа афіцэраў пажарнай службы
* Грэчаская школа афіцэраў паліцыі
* Грэчаскі каледж нацыянальнай абароны

 |